Document ID: 32001R1987

32001R1987
L 271/5
SLUŽBENI LIST EUROPSKE UNIJE
08.10.2001.
UREDBA VIJEĆA (EZ) br. 1987/2001
od 8. listopada 2001.
o izmjeni Uredbe (EZ) br. 3072/95 o zajedničkoj organizaciji tržišta riže
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da:
(1)
U posljednjem podstavku stavka 3. članka 6. Uredbe Vijeća (EZ) br. 3072/95 od 22. prosinca 1995. o zajedničkoj organizaciji tržišta riže (4) utvrđuje se da se plaćanja za nadoknadu trebaju izvršiti između 16. listopada i 31. prosinca nakon početka tekuće tržišne godine.
(2)
Člankom 8. stavkom 1. Uredbe Vijeća (EZ) br. 1251/1999 od 17. svibnja 1999. o utvrđivanju sustava potpora za uzgajivače određenih ratarskih usjeva (5) utvrđuje se da se plaćanja trebaju izvršiti između 16. studenoga i 31. siječnja.
(3)
Člankom 6. stavkom 10. Uredbe Vijeća (EEZ) br. 3508/92 od 27. studenoga 1992. o uvođenju integriranog administrativnog i kontrolnog sustava za određene programe potpore Zajednice (6) predviđa se jedan zahtjev za potporu po površini.
(4)
Člankom 7. Uredbe (EEZ) br. 3508/92 utvrđuje se da integrirani kontrolni sustav obuhvaća sve podnesene zahtjeve za potporu. Radi pojednostavljenja upravljanja isplatama od strane država članica, potrebno je uskladiti razdoblja plaćanja za potpore po površini,
DONIJELO JE OVU UREDBU:
Članak 1.
U posljednjem podstavku stavka 3. članka 6. Uredbe (EZ) br. 3072/95, datumi „16. listopada” i „31. prosinca” zamjenjuju se sa „16. studenoga”, odnosno „31. siječnja”.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. siječnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 8. listopada 2001.

Labels: 17
6